David X. Cohen

David X. Cohen (vlastným menom David Samuel Cohen * 13. júl 1966, Englewood, New Jersey, USA) je americký scenárista a výkonný producent seriálov Futurama a Simpsonovci.

Životopis 
Rodičia boli biológovia, takže tiež chcel byť vedcom, ale aj rád písal a kreslil karikatúry.

Absolvoval Dwight Morrow High School v Englewoode, písal humoristické stĺpčeky do školských novín a bol členom matematického tímu, ktorý vyhral niekoľko cien. Na Harvarde vyštudoval fyziku a na Kalifornskej univerzite v Berkeley dostal diplom z počítačových vied.

Cohenova najväčšia akademická publikácia sa týkala teoretickej informatiky. Okrem toho je spoluautorom niekoľkých dokumentov výskumníka Alana Yuillea.

V roku 1992 napísal prvé diely seriálu Beavis and Butt-Head. V rokoch 1994 - 1998 písal scenáre Simpsonovcov, po piatich rokoch práce na tomto seriáli mu Matt Groening ponúkol spoluprácu na seriáli Futurama. Tu pôsobí ako producent a hlavný autor.

Referencie

Iné projekty

Externé odkazy 
David X. Cohen na IMDB
 IGN Interview With David X. Cohen
 Interview s David X. Cohenom

Zdroj 

Televízni producenti USA
Scenáristi USA
Absolventi Harvard University
Absolventi University of California, Berkeley
Osobnosti z New Jersey